Carnegie-mitali

Carnegie-mitali () on Yhdistyneen kuningaskunnan vanhin lastenkirjallisuuspalkinto. Englantilaisen kirjastoseuran (Library Association) vuonna 1936 perustama ja skotlantilaissyntyisen Andrew Carnegien mukaan nimetty palkinto on jaettu ansiokkaille lasten- ja nuortenkirjoille vuosittain 1937 lähtien. Vuodesta 2002 lähtien palkinnon on myöntänyt CILIP (Chartered Institute of Library and Information Professionals).

Voittajan valitsee edellisenä vuonna Britanniassa julkaistuista kirjoista kahdestatoista kirjastonhoitajasta koostuva raati. Carnegie-mitali ei sisällä lainkaan rahapalkintoa, sillä voittajalle myönnetään kultainen mitali ja viidensadan punnan arvosta kirjoja lahjoitettavaksi valitsemalleen kirjastolle. Valintamenettelyltään Carnegie-palkinto vastaa Newbery-mitalia, yhdysvaltalaista lastenkirjallisuuspalkintoa, jonka jakaa American Library Association.

Carnegie-mitalin ovat vuosien saatossa voittaneet muun muassa C. S. Lewis (1957), Richard Adams (1973), Philip Pullman (1996) ja Terry Pratchett (2002). Kahdesti palkinnon on saanut kaikkiaan seitsemän kirjailijaa: Robert Westall (1976 & 1982), Jan Mark (1977 & 1984), Peter Dickinson (1980 & 1981), Margaret Mahy (1983 & 1985), Berlie Doherty (1987 & 1992), Anne Fine (1990 & 1993) ja Patrick Ness (2011 & 2012).

Vuonna 1955 Carnegie-mitalin rinnalle perustettiin myös lastenkirjojen kuvittajille tarkoitettu Kate Greenaway -mitali.

 Valintaprosessi 
CILIP on Ison-Britannian suurin kirjasto- ja informaatioalan järjestö, jolla on noin 24 000 jäsentä. Jokaisella jäsenellä on oikeus nimetä ehdolle Carnegie-mitalin saajaksi vuosittain kaksi erityislaatuisen hyväksi kokemaansa lastenkirjaa. Kirjan on oltava englanninkielinen, suunnattu lapsille tai nuorille ja julkaistu kuluneena vuonna. Alkuperäisistä poiketen nykyiset säännöt sallivat palkinnon jo aiemmin voittaneiden kirjailijoiden uudet teokset ehdokkaiksi. Kirjoja voivat asettaa ehdolle myös järjestön paikallisryhmät ja alajaostot. Alun perin palkintoehdokkaiksi kelpasivat vain englantilaisten kirjailijoiden Englannissa julkaistut kirjat, mutta vuodesta 1969 lähtien kaikki englanniksi kirjoitetut teokset on hyväksytty, kuitenkin sillä ehdolla, että Yhdistyneen kuningaskunnan ulkopuolella julkaistut kirjat on täytynyt julkaista myös Britanniassa kolmen kuukauden sisällä ensijulkaisusta. Carnegie-mitali voidaan jakaa myös tietokirjalle. Palkinnon saaneita tietokirjoja ovat ainakin Agnes Allenin The Story of Your Home (1949), Edward Osmondin A Valley Grows Up (1953) ja Ian W. Cornwallin ja Howard M. Maitlandin The Making of Man (1960); Eleanor Doorlyn vuonna 1939 julkaistu The Radium Woman on lapsille suunnattu elämäkerta fyysikko Marie Curiesta. Vuonna 2009 palkinto myönnettiin ensimmäistä kertaa postuumisti, sillä kirjailija Siobhan Dowd kuoli syöpään vain kolme kuukautta palkitun neljännen kirjansa julkaisun jälkeen.

Valintaraadin muodostaa kaksitoista CILIP:n lastenkirjallisuuteen keskittyneen jaoksen YLG:n (Youth Libraries Group) jäsentä, jotka siis ovat ammatiltaan lastenkirjastonhoitajia. He lukevat ja arvioivat kaikki kirjaehdokkaat, ja valitsevat sitten niistä noin kuusi finalistia. Lista finaaliin selvinneistä teoksista julkistetaan vuosittain huhtikuussa ja Carnegie-mitalin voittaja paljastetaan heinäkuisessa palkintoseremoniassa. Samassa juhlassa jaetaan myös kuvittajien Kate Greenaway -mitali, jonka valitsee sama raati.

Ammattilaisten suorittamaa valintaa on pidetty yhtenä syynä palkinnon saavuttamaan arvostukseen. Lastenkirjoihin erikoistuneilla kirjastonhoitajilla voidaan katsoa olevan ammattinsa kautta poikkeuksellisen hyvä tuntuma myös kirjojen todellisen kohderyhmän mielipiteistä. Toisaalta The Daily Telegraph -lehden vuonna 2002 teettämässä kyselyssä, jossa selvitettiin kirjastojen Carnegie-aiheisiin lukuryhmiin osallistuneiden nuorten mielipiteitä, palkinnosta päättävien aikuisten tuomareiden kritisoitiin suosivan teoksia, jotka käsittelevät vaikeita ja kiistanalaisia teemoja vähemmän räväköistä aiheista kertovien tarinoiden kustannuksella. Haastatellut nuoret katsoivat, että myös kirjojen varsinaisella kohderyhmällä pitäisi olla jonkinlaista sananvaltaa voittajan valinnassa. Vuosituhannen vaihteen tuntumassa palkinnon voittivat muun muassa Beverley Naidoon Nigeriasta Britanniaan saapuvista pakolaislapsista kertova The Other Side of Truth, Aidan Chambersin eutanasiaa ja seksuaalista heräämistä käsittelevä Postcards From No Man’s Land sekä Melvin Burgessin Hepo, jonka päähenkilö on heroiiniaddikti. Nuorten lukijoiden suosikeista esimerkiksi J. K. Rowling ja Roald Dahl ovat jääneet vaille Carnegie-mitalia.

 Luettelo voittajista 
Luettelon vuosiluvut viittaavat kirjan alkuperäiseen julkaisuvuoteen; kukin palkinto on jaettu seuraavana vuonna. Vuosina 1943, 1945 ja 1966 julkaistujen kirjojen osalta palkinto jätettiin jakamatta, koska minkään teoksen ei katsottu vastaavan vaatimuksia.
 Julkaisuvuosi  Kirjailija  Palkittu teos  Suomennos 1936    Pigeon Post  – 1937      Kulmakujan perhe, WSOY 1956 1938      – 1939    Radium Woman  – 1940    Visitors from London  – 1941    We Couldn’t Leave Dinah  – 1942   (salanimellä B.B.)    – 1943  –  –  – 1944      Kuussa tuulee, WSOY 1947 1945  –  –  – 1946      – 1947    Collected Stories for Children  – 1948    Sea Change  – 1949      – 1950      – 1951      – 1952      Kätkijät, WSOY 1959 1953      – 1954    Knight Crusader  – 1955      Lasinen riikinkukko, Otava 1958 1956      Narnian viimeinen taistelu, Otava 1979 1957      – 1958    Tom’s Midnight Garden  Tom ja keskiyön puutarha, WSOY 1977 1959      – 1960      – 1961      – 1962      – 1963    Time of Trial  – 1964    Nordy Bank  – 1965      – 1966  –  –  – 1967      Huuhkajalaakso, WSOY 1978 1968      – 1969      Pilvilinnoissa, WSOY 1982 1970   & Edward Blishen    – 1971    Josh  – 1972    Watership Down  Ruohometsän kansa, WSOY 1975 1973      Vanhan talon kummitus, Otava 1976 1974      – 1975      – 1976    Thunder and Lightnings  – 1977      – 1978      – 1979    Tulku  Tulku – silta Tiibetiin, WSOY 1983 1980    City of Gold  – 1981      – 1982      – 1983    Handles  – 1984      Noitavaellus, Tammi 1990 1985    Storm  – 1986    Granny was a Buffer Girl  Ei prinssiä, ei prinsessaa, Tammi 1989 1987      – 1988      – 1989    Goggle-Eyes  – 1990    Wolf  – 1991    Dear Nobody  – 1992    Flour Babies  – 1993    Stone Cold  Kivikovat kadut, Otava 1997 1994    Whispers in the Graveyard  – 1995    Northern Lights  Kultainen kompassi, Tammi 1996 1996    Junk  Hepo, Otava 1999 1997    River Boy  – 1998    Skellig  Nimeni on Skellig, Tammi 2000 1999    Postcards From No Man’s Land  – 2000      – 2001      Mahtava Morris ja sivistyneet siimahännät, Karisto 2002 2002    Ruby Holler  Rubiininotko, Karisto 2005 2003      – 2004    Millions  Miljoonat, WSOY 2004 2005    Tamar  – 2006    Just in Case  – 2007    Here Lies Arthur  – 2008    Bog Child  – 2009      Hautausmaan poika (Otava 2009) 2010    Monsters of Men  – 2011      Hirviön kutsu (Tammi 2016) 2012    Maggot Moon  – 2013      – 2014    Buffalo Soldier  – 2015    One  Yksi (S&S 2018) 2016    Salt to the Sea  – 2017    Where the World Ends  – 2018    The Poet X  Runoilija X (Karisto 2019) 2019    Lark  – 2020    Look Both Ways  – 2021    October, October  – 2022    The Blue Book of Nebo  2023    The Boy Lost in the Maze 
Lähde

 The Carnegie of Carnegies 
Keväällä 2007 Carnegie-mitalin 70-vuotista historiaa juhlistettiin ”Carnegie of Carnegies” -äänestyksellä, jossa aiempina vuosina palkituista kirjoista seulottiin kaikkein suosituinta. Kymmenestä esiraadin valitsemasta kirjasta internetäänestyksen voitti Philip Pullmanin Kultainen kompassi 40 prosentilla annetuista äänistä. Toiseksi tuli Philippa Pearcen Tom ja keskiyön puutarha 16 prosentilla ja kolmanneksi David Almondin Nimeni on Skellig kahdeksalla prosentilla. Pullman kutsui juhlamitalia ”epäilyksettä tärkeimmäksi koskaan saamakseen kunnianosoitukseksi”.

Esiraadin äänestykseen valikoimat kymmenen kirjaa olivat:
David Almond, Skellig (suom. Nimeni on Skellig)
Melvin Burgess, Junk (suom. Hepo)
Kevin Crossley-Holland, Storm
Jennifer Donnelly, A Gathering Light
Alan Garner, The Owl Service (suom. Huuhkajalaakso)
Eve Garnett, The Family From One End Street (suom. Kulmakujan perhe)
Mary Norton, The Borrowers (suom. Kätkijät)
Philippa Pearce, Tom’s Midnight Garden (suom. Tom ja keskiyön puutarha)
Philip Pullman, Northern Lights (suom. Kultainen kompassi)
Robert Westall, The Machine Gunners

 Lähteet 

 Aiheesta muualla 
 The CILIP Carnegie & Kate Greenaway Children's Book Awards 

Luokka:Lasten- ja nuortenkirjallisuuspalkinnot
Luokka:86.0 Yleinen kirjallisuustiede
Luokka:Brittiläiset kirjallisuuspalkinnot